Naxos

Naxos ialah sebuah pulau Yunani. Ia merupakan pulau yang terbesar dalam kumpulan pulau Cyclades. Jumlah luasnya ialah 430 m.p.. Ia terletak di tengah-tengah Laut Aegea. Naxos mempunyai populasi seramai 18,188 orang. Bandar terbesar di pulau ini ialah Kota Naxos, yang mempunyai populasi seramai 6,533 orang.

Tarikan dan pelancongan
Naxos merupakan salah satu destinasi pelancongan yang paling popular di Yunani. Setiap tahun, ramai pelancong mengunjungi Naxos. Kebanyakannya datang dari negara-negara Eropah barat. Naxos mempunyai banyak pantai yang cantik. Di Naxos terdapat runtuhan istana zaman pertengahan dan kuil purba. Tarikan yang paling terkenal ialah sebahagian daripada kuil purba yang terletak di pintu masuk pelabuhan Naxos. Juga terdapat istana zaman pertengahan Naxos.

Sejarah
200px|right|thumb|Sebahagian daripada kuil purba di Naxos
Dalam mitologi, Naxos ialah tempat di mana dewa Dionysus menculik anak perempuan raja Minos, Ariadne. Ariadne berada di pulau itu bersama wira purba Theseus. Pada zaman purba, Naxos merupakan jajahan Ionia. Pulau ini tergolong dalam perikatan Liga Delos bersama Athens dan kota-kota Ionia yang lain. Pada tahun 503 S.M., Naxos dimusnahkan oleh armada Parsi. Kemudian, Naxos menjadi pulau miskin yang tidak berkuasa. Pada zaman pertengahan, Naxos berada di bawah pemerintahan Byzantium dan selepas itu di bawah kuasa Venice. Pada abad ke-16, ia jatuh ke tangan pemerintahan Uthmaniyah. Naxos menjadi sebahagian daripada negara Yunani pada tahun 1832.

 Galeri 

Rujukan

Kategori:Pulau di Yunani